
Zagreb, 4. lipanj 2020. 


Preporuka za treninge/pripremne utakmice 
u zatvorenim športskim objektima 


Ove se preporuke odnose na provedbu mjera prilikom športskih aktivnosti u zatvorenim športskim 
objektima tijekom epidemije koronavirusa (COVID-19) radi zaštite korisnika i djelatnika objekta te 
drugih suradnika. Primjenjuju se na sve oblike športskih dvorana za organizaciju treninga/ pripremnih 
utkamica. 


Održavanje treninga/ pripremnih utakmica dopušta se svim športašicama i športašima u zatvorenim 


športskim objektima uz pridržavanje ovih preporuka i svih drugih važećih epidemioloških preporuka HZJZ- 
a, sve dok su na snazi posebne mjere. 


1. Prostorno-organizacijski uvjeti objekta 





Organizacija pripremnih utakmica. Treninzi/pripremne utakmice mogu se održavati u zatvorenim 
športskim objektima koji mogu udovoljiti posebnim tehničkim i sigurnosnim uvjetima za provedbu 
aktivnosti: treba osigurati najmanje 15 m _ neto površine poda po osobi. Broj osoba pritom uključuje i 
trenere, instruktore, voditelje odnosno sve osobe koje se nalaze u prostoru za trening/ pripremnu 
utakmicu ili športsko-rekreativnu aktivnost. 


Dezinficijens za ruke. U ulaznim prostorima svih jedinica prostora športskih objekata, pultovima za 


obavljanje plaćanja usluga, u radnom prostoru zaposlenika te na svakih 200 m u prostoru za 
provedbu športskih i športsko-rekreativnih aktivnosti nužno je na raspolaganje postavljanje dozatora 
s dezinfekcijskim sredstvom. Dezinficijens treba biti na bazi alkohola u koncentraciji ne manjoj od 
70% ili drugog sredstva s deklariranim virucidnim djelovanjem, prema uputama proizvođača, i 
prikladnog za korištenje na koži. 


Dezinficijens za opremu. Na svakih 50 m prostora potrebno je postaviti najmanje tri prenosiva 
dezinficijensa za opremu i rekvizite. 


Odlaganje otpada. U svim prostorima unutar objekta preporučuje se postavljanje kante za otpatke s 
odgovarajućim poklopcima. 


Fizička udaljenost na recepciji. Potrebno je osigurati dovoljnu udaljenost između osoblja na recepciji 
i korisnika te djelatnika međusobno ili ako je moguće postaviti pregrade (od pleksiglasa ili sličnog 
materijala koji osigurava potrebnu udaljenost). Regulira se i ograničava maksimalni broj osoba u 
prostoru recepcije sukladno mjerama fizičke udaljenosti od 1,5 metra odnosno 4 m? po osobi. 


Evidencija. Za svaki trening/ pripremnu utakmicu uspostavit će se sustav vođenja evidencije prisutnih 
osoba radi naknadnog lakšeg epidemiološkog praćenja kontakata u slučaju pojave zaraze virusom 
SARS-CoV-2. Uz mjesto i datum održavanja treninga ili aktivnosti, u evidenciji se unose ime, prezime, 
telefonski broj te vrijeme dolaska i odlaska trenera, instruktora, 

voditelja, športaša, korisnika, asistenta i eventualno ostalih uključenih osoba potrebnih za odvijanje 
aktivnosti. Evidencija će se voditi i za pojedinačne treninge s trenerom, za sve športove. 


Raspored. Treninzi/ pripremne utakmice smiju biti održane samo sukladno rasporedu i s točno onim 
športašima, odnosno korisnicima i trenerima, instruktorima ili voditeljima te uz prisustvo potrebnog 
tehničkog osoblja koje je navedeno u rasporedu. Preporučuje se da se u trenažnim prostorima 
centara i dvorana trajanje treninga svih korisnika ograniči na najviše sat i pol ako je to moguće 
odnosno koliko je vremenskipotrebno da se odigra pripremna utakmica. 


Plan i prioriteti. Ako za treninge/ pripremne utakmice športski objekt koristi više korisnika, prioritete 
će odrediti korisnik, zajedno s pravnom osobom koja upravlja športskim objektom. 


Aktivnosti na otvorenom. Preporučuje se i za športove i aktivnosti koje se uobičajeno odvijaju u 
zatvorenim športskim objektima da se treninzi i pripremne utkamice što je više moguće održavaju na 
otvorenom prostoru. 


2. Higijena prostora 





Higijenski i sigurnosni uvjeti. Dok su na snazi posebne mjere, u športskom objektu moraju biti 
osigurani svi higijenski i sigurnosni uvjeti, za što su nadležne i odgovorne pravne osobe koje 
upravljaju športskim objektom. Preporuke za čišćenje i dezinfekciju odnose se na sve prostore 
objekata (ulazni prostor, recepcija, trenažni prostor, sanitarni čvorovi, svlačionice i prostori za 


tuširanje). 


Prozračivanje. Potrebno je redovito prozračivati sve prostore, osobito između svake aktivnosti, 
odnosno osigurati stalno prozračivanje, kad god je to moguće. 


Klimatizacijski uređaji, uređaji za grijanje i ventilaciju. Općenita preporuka za unutarnje prostore je 
prozračivanje otvaranjem prozora, a manje korištenjem ventilacijskih sustava. Pri korištenju 
ventilacijskih sustava treba posebno pratiti stanje filtera i posvetiti pažnju održavanju pravilnog stanja 
brzine obnove zraka u zatvorenom prostoru. Treba provjeriti pravilno funkcioniranje opreme za 
ventilaciju i obnovu zraka. Preporučuje se ventilacija s povećanim postotkom vanjskog zraka koji 
cirkulira u sustav te način rada bez recirkulacije kako bi se poticala obnova zraka, što smanjuje 
koncentraciju potencijalno zaraznih čestica. 


Učestalo čišćenje i dezinfekcija. Tijekom dana potrebno je što češće dezinficirati zatvorene športske 
objekte u kojima se provode treninzi/pripremne utakmice i druge športsko-rekreativne aktivnosti(što 
obuhvaća sve dijelove športskog objekta — trenažni prostor, sanitarni čvor...), a posebno nakon 
svakog treninga. Prostore centara u kojima se provode treninzi/ pripremne utakmice potrebno je 
dezinficirati što češće tijekom dana te nakon svake grupne aktivnosti u slobodnom prostoru za 
vježbanje. 


Dezinfekcija tijekom pauze. Za vrijeme obavezne pauze od sat vremena u sredini radnog vremena, 
na kraju radnog vremena, kao i između grupnih treninga, potrebno je temeljito dezinficirati i što 

češće provjetravati prostore, sukladno uputama HZJZ-a. Posebnu pozornost treba obratiti na 
prostore svlačionica, prostore za tuširanje te sanitarne čvorove. 


Upute za pridržavanje svih općih i higijenskih mjera. Upute za čišćenje i dezinfekciju dostupne su na 
sljedećim poveznicama: 


Čišćenje i dezinfekcija prostora bez oboljelih od COVID-19 (https://www.hzjz.hr/wp- 
content/uploads/2020/03/Ciscenje-i-dezinfekcija-prostorije-bez-oboljelih-od-COVID-19- 
2.4.2020..pdf) 

Čišćenje i dezinfekcija prostora u kojima je boravila osoba pod sumnjom na zarazu COVID-19 
(https://www.hzjz.hr/wp-content/uploads/2020/03/Ciscenje-i-dezinfekcija-prostora-u-kojima- 
je-boravila-osoba-pod-sumnjo m-COVID-19-2.4.2020..pdrf) 


3. Preporuke za korisnike, športaše i djelatnike objekta 





Informiranost osoblja i korisnika. Prije početka rada odnosno otvaranja potrebno je educirati 
zaposlenike o svim mjerama koje se provode. Prije ili neposredno nakon ulaska, na vidljivom mjestu, 
nužno je postaviti informacije o higijenskim postupcima ili postaviti informacije sa smjernicama o 
pravilnom ponašanju i mjerama zaštite. 


Dnevno mjerenje tjelesne temperature. Treneri, instruktori, voditelji, športaši i korisnici trebaju prije 
dolaska u objekt izmjeriti svoju tjelesnu temperaturu. Ako je u jutarnjim satima viša od 37,2 "C, ako 
se osoba osjeća bolesno ili ima bilo koje znakove bolesti (to se odnosi na sve simptome i znakove 
bolesti, a ne samo na bolesti dišnih putova), osoba se treba javiti svom nadređenom i ne dolaziti na 
posao dok se telefonski ne javi nadležnom obiteljskom liječniku, koji će odlučiti o daljnjem 
postupanju. 


Fizička udaljenost. Tijekom treninga/pripremne utakmice u zatvorenom prostoru preporučuje se da 
se drži udaljenost od 2 metra, kao nužnu fizičku udaljenost. Za treninge i pripremne utakmice u 
športovima gdje nije moguće održavati fizičku udaljenost između trenera, instruktora, voditelja i 
športaša odnosno korisnika, preporučuje se da trening ili aktivnost odrade uvijek iste osobe. U 
dijelovima vježbališta zatvorenih prostora gdje se obavlja intenzivni aerobni trening (npr. na kardio- 
trenažerima) preporučuje se udaljenost od 4 metra (primjerice puštanjem u rad svake treće trake za 
trčanje u nizu ili razmještanja bicikala, stepera i slično) ili da se intenzitet treninga zadrži na umjerenoj 
razini. 


Maske za lice. Zaposlenicima se preporučuje korištenje medicinskih maski ili maski za lice tijekom 
boravka u zatvorenim prostorima, osim u slučajevima kada to onemogućava obavljanje djelatnosti. 


Upute za pravilno korištenje maski za lice 
(https://www.hzjz.hr/w p-content/uploads/2020/03/Maske-za-lice-1.pdf) 


Navlake za obuću. Preporučuje se korištenje najlonskih ili medicinskih navlaka za obuću u objektima 
u kojima se na putu do svlačionice prolazi kroz prostor za vježbanje. Osim navlaka, moguće je i 
postavljanje specijalizirane dezinfekcijske podloge za obuću. 

Zdravstveni djelatnici. U slučaj u potrebe za prisustvom zdravstvenog djelatnika tijekom aktivnosti, 
on je pri bliskom kontaktu dužan koristiti odgovarajuću zaštitnu opremu, odnosno medicinsku masku 
kombiniranu s vizirom. 


Dezinfekcija i higijena opreme. Nakon korištenja rekvizita, sprava za vježbanje i ostale opreme 
potrebne za trening/pripremnu utakmicu, korisnik ili za to zadužena osoba dužni su ih dezinficirati 
odmah po završetku vježbe, odnosno treninga. Radi lakšeg održavanja fizičke udaljenosti i higijene 
treba onemogućiti da jedna jedina osoba istodobno zauzima više sprava i prostora za vježbanje. 
Prilikom vježbanja na spravama svaki korisnik mora imati vlastiti ručnik kojim se prekriva svaka 
podloga na kojoj se sjedi, leži ili vježba (strunjače, sprave, klupe, i sve vrste podnih obloga i podova). 
Preporučuje se korištenje ručnika većih dimenzija. 


Konzumacija tekućina. Svakom se športašu ili korisniku preporučuje da ima vlastitu označenu bocu s 
tekućinom kao i ostale potrepštine koje moraju biti u torbi označenoj imenom. Boce za napitke i 
ostali otpad nastao tijekom treninga odlaže se u za to predviđenu kantu za otpatke s dvostrukom 
vrećicom i odgovarajućim poklopcem. 


Zadržavanje u prostorima. Nakon treninga/pripremne utakmice športaši se ne zadržavaju u 
prostorima dulje nego što je potrebno. Boravak u svlačionicama i prostorima za tuširanje treba svesti 
na nužni minimum. 


Dvosmjenski rad. Ako je moguće, treba organizirati rad dvokratno, na način da između prve i druge 
smjene bude barem sat vremena razmaka, koji će se iskoristiti za čišćenje i dezinfekciju prostora. 


Primanje suradnih djelatnika. Dolazak drugih osoba (npr. majstora, kurira , dostavljača) treba 
organizirati na način da se prije dolaska te osobe telefonski najave. Tada se provjerava ima li osoba 
simptome COVID-19 (povišenu tjelesnu temperaturu, kašalj, otežano disanje/kratak dah, grlobolja, 
poremećaj osjeta njuha i okusa) i je li bila u kontaktu s oboljelima. 


4. Ostale uslužne jedinice 





Prostori za konzumaciju hrane i pića. Konzumacija hrane i pića u za to predviđen im dijelovima 


objekta provodi se prema preporukama HZJZ-a za rad ugostiteljskih objekata. 
(https://www.hzjz.hr/sluzba-epidemiologija-zarazne-bolesti/koronavirus-najnovije-preporuke/) 


Kozmetičke usluge. Detaljne upute dostupne su ovdje. 
(https://www.hzjz.hr/wp-conten t/uploads/2020/03/Kozmeticari-finalno.pdf) 


Maserske usluge. Detaljne upute dostupne su ovdje. (https://www.hzjz.hr/wp- 
conten t/uploads/2020/03/Fizioterapeuti-i-maseri.pdf) 


Wellness i saune. Potrebno je ograničiti broj osoba, posebice u zatvorenim objektima (npr. wellness), 
u skladu s raspoloživim prostorom. Preporučuje se da se izvan funkcije stave sve vlažne saune. Za 
razliku o njih, suhe saune, primjerice finska sauna, mogu nastaviti s rad om. 


